**PROCES VERBAL**

**Nr. 1 din 15.01.2016**

***al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”***

**Au fost prezenți**

***membrii Consiliului de Observatori*: DELEU Doina, GUREZ Lilia, GROZAVU Petru, CĂLUGĂRU Larisa, NISTOR Stela, ȚAPEȘ Vitalie, VASILACHE Ludmila.**

**Invitați:**

Olga Bordeianu – Președinte al IPNA Compania ”Teleradio-Moldova”;

Mircea Surdu – Director al postului public de televiziune ”Moldova 1”;

Veaceslav Georghișenco Director interimar al postului ”Radio Moldova”;

Melnic Leonid – Vicedirector TV, şef departament producţie;

Ilona Spătaru, șef serviciu programe;

Guțu Alexandru – Director tehnic al postului public de televiziune ”Moldova 1”;

Scoarță Mihail – Specialist principal, Serviciul dezvoltare strategică;

Chiorpec Ion - Șef Serviciu programe ”Radio Moldova Muzical”;

Bunduchi Tatiana - Șef Serviciu programe ”Radio Moldova Tineret”;

Bădulescu Victor - Șef al Centrului tehnic radio;

Cojocaru Svetlana – Producător audio-video (coordonator știri);

Blanaru Galina – Șef departament financiar;

Verbeniuc Ion – Director tehnic;

Josanu Efim – Șef direcție sport Radio/TV;

Balteanu Natalia – Contabil șef.

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din *Regulamentul CO* ca fiind deliberativă şedinţa CO cu prezenţa a 6 membri CO, respectiv a propus începerea şedinţei CO. Dnul Grozavu întirzie.

**S-a votat începerea şedinţei, ora 14:00: „PRO” – 6 voturi (L. Călugăru; D. Deleu; L. Gurez; S. Nistor; V. Țapeș; L. Vasilache).**

Preşedintele Consiliului de Observatori al IPNA Compania „Teleradio-Moldova” a propus și supus votului O**rdinea de zi cu următoarele subiecte:**

1. Alegerea Secretarului ședinței CO.
2. Examinarea și aprobarea Caietului de sarcini pentru IPNA Compania Teleradio Moldova în anul 2016.
3. Examinarea sesizărilor parvenite în adresa Consiliului de Observatori.
4. Diverse.

**S-a votat:**

**„PRO” – 6 voturi (D. Deleu; L. Călugăru; P. Grozavu; S. Nistor; V. Țapeș; L. Vasilache)**

**Subiectul nr. 1 -** Alegerea Secretarului ședinței CO

Preşedintele Consiliului de Observatori al IPNA Compania „Teleradio-Moldova” a constatat ca fiind vacantă funcția de secretar al CO și a propus-o pe dna Gurez în calitate de secretar al ședinței.

 **S-a votat: „PRO” – 6 voturi (D. Deleu; L. Călugăru; L. Gurez; S. Nistor; V. Țapeș; L. Vasilache).**

**Subiectul nr. 2 -** Examinarea și aprobarea Caietului de sarcini pentru IPNA Compania Teleradio Moldova în anul 2016.

Membrul CO, dnul Grozavu a intrat la 14.10 în sala de ședință.

Preşedintele Consiliului de Observatori al IPNA Compania „Teleradio-Moldova” a amintit membrilor CO despre Hotărârile CO nr. 102 din 28.09.2015, nr. 106 din 02.10.2015, nr. 121 din 27.11.2015 care urmau a fi executate pentru Caietul de sarcini propus discuției în cadrul prezentei ședințe.

Astfel a propus Președintelui Companiei IPNA ”Teleradio-Moldova” să prezinte Caietului de sarcini pentru IPNA Compania Teleradio Moldova în anul 2016.

Dnul Mircea Surdu a prezentat conceptul ”Moldova Internațional” pe satelit.

Dnul Grozavu a recomandat directorului televiziunii să găsească modalitate de a schimba denumirile emisiunilor vechi din grila de emisie, pe care dlui le consideră ca fiind plate, treptat, în denumiri mai creative, care să atragă publicul, mărind segmentul de telespectatori care urmărește emisiunea.

Dna Ilona Spătaru, șef serviciu programe, a prezentat conceptul ”Moldova 2”.

Membrii CO dna Călugăru și dnul Grozavu au constatat logo-ul sau sigla propusă pentru ”Moldova 2” drept una statică și nu prea interesantă, inclusiv culorile de portocaliu și galben, dar au menționat că nu este o observație de principiu, înțelegând că logotipul a fost creat cu forțe proprii. Doar au recomandat pentru viitor, la identificarea surselor financiare, să fie modificate ambele logotipuri, atât de la ”Moldova 1”, cât și de la ”Moldova 2”, în logotipuri creative, mobile, care nu sunt statice, iar acest fapt să fie prezentat prealabil la CO.

Dna Gurez a întrebat care vor fi produsele noi care vor atrage telespectatori pentru acest nou post de televiziune. Dnul Surdu a răspuns că inițial în aprilie se dorește deschiderea canalului și se vor transmite cele 200 ore de sport de la UERT și UEFA, pe care ”Moldova 1” nu le poate acoperi, inclusiv se vor folosi produsele ”Moldova 1”, inclusiv câte un buletin de știri, emisiuni care au rating înalt pentru diferite segmente de populație, dat fiind faptul că postul este unul generalist.

Dna Vasilache, dna Călugăru și dnul Grozavu au fost de părerea că acest post de tv trebuie să conțină multe emisiuni noi de cultură și educative. Dnul Grozavu a menționat că este necesar de a pregăti foarte bune lansarea postului, pentru că începutul, baza contează enorm de mult. Dnul Grozavu a întrebat care sunt cheltuielile propuse pentru 2016, la care dnul Surdu a răspuns că se va folosi tot produsul ”Moldova 1”, fondul, arhiva, etc, iar la cheltuieli doar se va achita salariul pentru directorul de programe ”Moldova 2”.

Dna Vasilache a remarcat motivarea salariaților, care cu forțe proprii au creat conceptul, logoul și a expus părerea că CO trebuie să susțină orice idee creativă. Membrii CO au susținut poziția dnei Vasilache și au dorit succes în munca asiduă care urmează a fi făcută.

Dnul Veaceslav Gheorghișenco a prezentat conceptul ”Radio Moldova Copii”.

Dna Călugăru a menționat că este inoportună transmiterea ”Radio Moldova Copii” cu grila de 3 ore pe zi pe o altă frecvență, și a recomandat ca să fie transmise aceste 3 ore, în regim de test câteva luni, pe frecvența ”Radio Moldova Tineret”. Ulterior să fie prezentată o analiza cantitativă și calitativă a vizualizărilor, pentru a se înțelege dacă este sau nu nevoie de a aplica la CCA pentru o frecvență nouă.

Dna Svetlana Cojocaru a prezentat conceptul reorganizării departamentului Multimedia.

Dna Călugăru s-a arătat nemulțumită de faptul că rubrica Ombudsmanului nu este activă. Dna Calugăru a solicitat ca să fie întreprinde toate măsurile pentru ca pagina web, care este fața sau cartea de vizită a companiei, să fie adusă la cel mai înalt nivel.

Dna Deleu a solicitat dnei Blanaru în Planul financiar la ”alte cheltuieli” să fie dată o explicație prin aplicarea unei steluțe la care curs valutar au fost calculate cotizațiile de membru UERT și UEFA.

Preşedintele Consiliului de Observatori al IPNA Compania „Teleradio-Moldova” a totalizat recomandările membrilor CO propus:

1. Se aprobă *Caietului de sarcini al IPNA Compania „Teleradio-Moldova” pentru anul 2016* cu recomandările membrilor CO.
2. Preşedintele Companiei remite în termen de 5 zile lucrătoare *Caietul de sarcini al IPNA Compania „Teleradio-Moldova” pentru anul 2016* în adresa Consiliului Coordonator al Audiovizualului spre avizare.
3. Preşedintele Companiei va asigura publicarea pe [www.trm.md](http://www.trm.md) a *Caietului de sarcini al IPNA Compania „Teleradio-Moldova” pentru anul 2016*.

**S-a votat:**

**„PRO” – 6 voturi (D. Deleu; L. Călugăru; L. Gurez; P.Grozavu; S. Nistor; L. Vasilache).**

**”CONTRA” - V. Țapeș;**

**Subiectul nr. 3 –** Examinarea sesizărilor parvenite în adresa Consiliului de Observatori.

Preşedintele Consiliului de Observatori al IPNA Compania „Teleradio-Moldova” a propus:

**1.** Se ia act de sesizările dlui Nicu Scorpan nr. 1/64 din 23.12.2015, nr 1/66 din 29.12.2015 și sesizarea CCA nr. 1/65 din 29.12.2015.

**2.** Petiționarului sesizării cu nr. 1/64 din 23.12.2015 i se explică că legalitatea interimatului funcției de Director al radiodifuziunii IPNA ”Teleradio-Moldova” este conformă Hotărârii CO nr. 25 din 15 aprilie 2015, Hotărârii CO nr. 32 din 24 aprilie 2015, Hotărârii CO nr. 45 din 28 mai 2015 și Hotărârii CO nr. 53 din 05 iunie 2015 care sunt publice.

**3.** Sesizarea cu nr. 1/66 din 29.12.2015 nu ține de atribuțiile CO și se remite spre examinare după competență Președintelui IPNA Compania ”Teleradio-Moldova”.

**4.** Președintele IPNA Compania ”Teleradio-Moldova”, directorul radiodifuziunii și directorul televiziunii vor asigura executarea art. 1 din Decizia CCA nr. 38 din 19.03.2014.

Dnul Grozavu și Dna Vasilache au propus să fie votat fiecare punct separat.

**S-a votat:**

**„PRO” – 7 voturi (D. Deleu; L. Călugăru; P.Grozavu; L. Gurez; V. Țapeș; S. Nistor; L. Vasilache) la pct. 1,3,4.**

 **„PRO” – 6 voturi (D. Deleu; L. Călugăru; L. Gurez; V. Țapeș; S. Nistor; L. Vasilache) la pct. 2.**

**”CONTRA” - P.Grozavu.**

**5. Diverse**

Dnul Țapeș a propus să fie votată de fiecare dată ziua ședinței următoare și ordinea de zi.

Președintele CO a propus următoarea ședință pentru ziua de **joi, 21 ianuarie, ora 15.00**, iar pe Ordinea de zi vor figura chestiunile:

1. *Aprobarea statelor de personal ale IPNA Compania ”Teleradio-Moldova” pentru 2016.*
2. *Aprobarea Politicilor de contabilitate ale IPNA Compania ”Teleradio-Moldova” pentru anul 2016, Standarde Internaționale de Raportare Financiară.*
3. *Dovada executării Hotărârii CO Nr. 60 din 30.06.2015 privind casarea mijloacelor fixe a centrului tehnic moral și fizic uzate pe secția de emisie tv.*
4. *Aprobarea Raportului de activitate a Consiliului de Observatori IPNA Compania ”Teleradio-Moldova” pentru anul 2015.*

**S-a votat: „PRO” – 7 voturi (D. Deleu; L. Gurez; P. Grozavu; L. Călugăru; S. Nistor; V. Țapeș; L. Vasilache)**

Preşedintele CO a constatat epuizarea subiectelor și a supus votului încheierea şedinței Consiliului de Observatori al IPNA Compania ”Teleradio-Moldova”.

**S-a votat: „PRO” – 7 voturi (D. Deleu; L. Gurez; P. Grozavu; L. Călugăru; S. Nistor; V. Țapeș; L. Vasilache)**

**Durata şedinţei: 14:00-18:10.**

Au semnat:

**Preşedintele**

**Consiliului de Observatori Doina DELEU**

**Secretarul ședinței**

**Consiliului de Observatori Lilia GUREZ**